ડાયટિશિયન સીમા શાહ કહે છે કે, “જે વ્યક્તિનાં નજીકમાં લગ્ન થવાનાં હોય તેવાં છોકરા-છોકરીઓએ ઓછામાં ઓછા બે-ત્રણ મહિના પહેલાં બહારનું જમવાનું બંધ કરી દેવું જોઇએ. ફાસ્ટ ફૂડ, જંક ફૂડ, ઘરમાં બનાવેલી ગળી વસ્તુઓ કે બહારની મીઠાઈઓ, તળેલું, તીખું ખાવાનું બંધ કરી દેવું જોઈએ. જે ખોરાકમાં ફક્ત ફેટ સિવાય કંઈ હોતું નથી, જેની ન્યુટ્રિશન વેલ્યૂ ઝીરો છે તેવો ખોરાક આરોગીને લગ્ન પહેલાં બીમાર ન પડતા. આ ઉપરાંત મીઠાનો ઉપયોગ પણ ઘટાડી દેવો જોઇએ. જે વ્યક્તિ ખોરાકમાં મીઠું ઓછું ખાય તેની સ્કિન આપમેળે જ ગ્લો કરવા લાગે છે. આ ઉપરાંત રોજિંદા આહારમાં લિક્વિડનું પ્રમાણ વધારવું. દૂધ, લીંબુ શરબત, ફ્રૂટ જ્યૂસ, નાળિયેર પાણી, છાશ જેવાં નેચરલ ડ્રિંક્સ લેવાં. અત્યારે શિયાળો ચાલી રહ્યો છે તો તમે ખજૂર-અંજીર અને ડ્રાયફ્રૂટ્સવાળું દૂધ પણ પી શકો છો.